text: Dømt for vold med hund og frakendt retten til at have hund i 3 år
  02 august 2016 kl. 17.34
  En 41-årig mand fra Horsens er dømt for grov vold mod en 70-årig mand fra Horsens. Under overfaldet brugte den 41-årige også sin hund mod den 70-årige.
  - Den 41-årige slog flere gange den 70-årige mand i hovedet, dels med knytnæve og dels med hundens metalmundkurv, fortæller Jesper Rubow, anklager fra Sydøstjyllands Politi
  Den 70-årige blev også bidt af hunden, hvilket medførte, at han fik en ca. 6 cm lang flænge i benet.
  Udover episoden med hunden blev den 41-årige mand blandt andet også dømt for et røveri, han havde begået mod et supermarked i Horsens den 3. marts 2015 og for trusler og chikane mod politiet, da de anholdt ham efter røveriet.
  Den 41-årige mand er blevet mentalundersøgt i forbindelse med straffesagen, og det blev i mentalundersøgelsen konkluderet, at den dømte er sindssyg.
  Ved Rettet i Horsens fik den 41-årige en behandlingsdom, ligesom han blev frakendt retten til personligt at beskæftige sig med hunde i tre år.
  Den dømte modtog dommen.
  Dømt for vold med hund og frakendt retten til at have hund i 3 år https://t.co/MqjVa7hs9G
  
  